เงินบาทอ่อนค่าจากแรงซื้อดอลล์ กรอบพรุ่งนี้ 33.50-33.65
ค่าเงินบาทปิดตลาดเย็นนี้ (20 พ.ค.) ที่ระดับ 33.56/57 บาท/ดอลลาร์ อ่อนค่าจากช่วงเช้าที่ระดับ 33.50 บาท/ดอลลาร์
20 พ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (20 พ.ค.) ที่ระดับ 33.56/57 บาท/ดอลลาร์ อ่อนค่าจากช่วงเช้าที่ระดับ 33.50 บาท/ดอลลาร์ ช่วงระหว่างวันเงินบาทอ่อนค่าไปค่อนข้างมากเมื่อเทียบกับช่วงเปิดตลาดตอนเช้า
โดยระหว่างวันไปทำ high สุดที่ระดับ 33.65 บาท/ดอลลาร์ แต่กลับมาแข็งค่าในช่วงปิดตลาด ทั้งนี้เหตุที่ระหว่างวันเงินบาทปรับอ่อนค่าลงไปมาก สาเหตุส่วนหนึ่งนอกจากจะเป็นการอ่อนค่าตามสกุลเงินในภูมิภาคแล้ว ยังเป็นการอ่อนค่าจากแรงซื้อดอลลาร์มากในวันนี้
“จากที่มีข่าวของยูโรโซนวันนี้ ทำให้มีแรงซื้อดอลลาร์ และเทขายสกุลอื่นๆ ที่ไม่ใช่ดอลลาร์ทิ้ง จึงทำให้ค่าเงินดอลลาร์ฟื้นขึ้นมา” นักบริหารเงินกล่าว ขณะที่คาดว่า พรุ่งนี้เงินบาทยังมีแนวโน้มอ่อนค่า โดยจะเคลื่อนไหวอยู่ในกรอบ 33.50-33.65 บาท/ดอลลาร์
 
ที่มา: สำนักข่าวอินโฟเควสท์